Bosansko-podrinjski kanton Goražde

Bosansko-podrinjski kanton Goražde (BPK), do 2001. Goraždansko-podrinjski kanton, jest jedan od deset kantona Federacije Bosne i Hercegovine u Bosni i Hercegovini.

Kanton se sastoji od grada Goražde i još dvije općine. Osim na zapadu, gdje graniči sa Sarajevskim kantonom, Bosansko-podrinjski kanton je potpuno zaokružen Republikom Srpskom. Po rezultatima popisa stanovništva iz 2013. godine BPK je sa 23.734 stanovnika najmaloljudniji kanton u Federaciji BiH, dok je sa 47 stanovnika/km2 po gustoći naseljenosti pretposljednji među kantonima Federacije Bosne i Hercegovine. Ukupna površina kantona iznosi 504,6 km2 (nakon Posavskog kantona drugi najmanji u FBiH), što čini 1,93% površine Federacije i 0,99% teritorije Bosne i Hercegovine.

 Geografija 

Bosansko-podrinjski kanton se nalazi u istočnoj Bosni, u Podrinju. Nadmorska visina u cijelom kantonu je iznad 300 metara. Rijeka Drina protiče kroz općine Foča-Ustikolina i Goražde. Teritorija Bosansko-podrinjskog kantona je uglavnom prekrivena šumom. Glavna naseljena mjesta u Bosansko-podrinjskom kantonu su Goražde, Prača, Ustikolina, Vitkovići, Ilovača, Jabuka, Zupčići, Cvilin i dr.

 Historija 
Arheološka iskopavanja potvrđuju da je područje Bosansko-podrinjskog kantona Goražde bilo naseljeno tokom kamenog doba i rimskog perioda. U srednjem vijeku grad Goražde se prvi put spominje 1379. godine.Historijske zanimljivosti GoraždaGoražde, Hrvatska enciklopedija U okolini Goražda se nalaze mnogi stećci iz ovih doba.

Osmanlije su osvojili područje 1465. godine i drže ga do 1878. godine i Austro-Ugarske okupacije. Tokom Prvog i Drugog svjetskog rata, masovno je stradalo uglavnom muslimansko stanovništvo. Nakon završetka Drugog svjetskog rata područje Bosansko-podrinjskog kantona Goražde postaje dio jugoistočne regije Bosne i Hercegovine i njen administrativni, privredni i kulturni centar.

Prije rata u Bosni i Hercegovini, današnja općina Ustiprača u Republici Srpskoj pripadala je Goraždu, dok su današnje općine Pale-Prača i Foča-Ustikolina pripadali Palama i Foči u Republici Srpskoj. Nakon dejtonskog sporazuma Goražde je postao centar Goražde-Podrinjskog kantona. 2001. godine naziv je promijenjen u Bosansko-podrinjski kanton Goražde.

Politika i administracija
Bosansko-podrinjski kanton je prema zakonu jedan od deset kantona Federacije Bosne i Hercegovine, koji je jedan od dva entiteta Bosne i Hercegovine.

Bosansko-podrinjski kanton ima vlastitu zakonodavnu, izvršnu i sudsku vlast. Kao i svaki od kantona u FBiH, Bosansko-podrinjski kanton posjeduje vlastiti ustav, skupštinu, vladu, simbole, te mu pripadaju niz isključivih nadležnosti ( policija, obrazovanje, korištenje prirodnih resursa, prostorna i stambena politika, kultura), dok su neke nadležnosti podijeljene između federalne i kantonalne vlasti (zdravstvo, socijalna zaštita, promet).

Građani Bosansko-podrinjskog kantona svake četiri godine na općim izborima glasaju za ukupno 25 zastupnika u kantonalnoj skupštini.

Na lokalnom nivou građani Bosansko-podrinjskog kantona Goražde svake četiri godine na lokalnim izborima glasaju za lokalnu vlast u gradu Goraždu i još dvije općine.
mini|Općine kantona
OpćinaBroj naseljaBroj stanovnika (2013)Agencija za statistiku Bosne i Hercegovine ; juni 2016, popis.gov.ba , http://www.popis.gov.ba/popis2013/doc/RezultatiPopisa_BS.pdfGustoćaPovršina (km2)Foča321.93311,4169,4Grad Goražde14420.89784248,8Pale1590410,586,4Bosansko-podrinjski kanton Goražde19123.73447504,6

 Stanovništvo 
Bosansko-podrinjski kanton Goražde prema popisu iz 2013. godine ima 23.734 i gustoću od 47 stanovnika/km2, čime je po broju stanovnika posljedni, a po gustoći predposljedni među kantonima u Federaciji BiH. Dok je Goražde srednje naseljen grad, Pale-Prača i Foča-Ustikolina spadaju u red veoma rijetko naseljenih općina.

2016. godine učešće osoba starijih od 65 godina iznosilo je 13,3%, udio radnog kontingenta stanovništva 69,9% i udio osoba između 0-14 godina 16,8%.

mini|Goražde, glavni grad kantona

 Privreda i infrastruktura 
 Privreda 
Goražde je u prijeratnom periodu bila jedna od najrazvijenijih općina Bosne i Hercegovine. UNIS-ove fabrike su zapošljavale preko 10.000 ljudi. Zbog posljedica rata nijedna UNIS-ova fabrika nije bila u mogućnosti zaposliti više od 100 radnika. Veze sa strateškim partnerima su izgubljene, a sa ostećenim i dotrajalim mašinama nije bilo moguće pokrenuti proizvodnju. U istoj ili mnogo težoj situaciji su se našle općine Pale-Prača i Foča-Ustikolina. Danas je situacija umnogome izmijenjena a kantonalna privreda je napredovala, grad povukao investicije te je danas jedan od gradova sa najmanjom stopom nezaposlenosti u BiH. Najvažnije privredne grane u Bosansko-podrinjskom kantonu su automobilska industrija (npr. Prevent sa oko 1500 zaposlenih), vojna industrija (npr. Ginex ili Pobjeda Technology) i metaloprerađivačka industrija (npr. Bekto Precisa).

Prosječna plata u Bosansko-podrinjskom kantonu iznosi 751 KM (2014). Najveća prosječna neto plata isplaćuje se u Foči-Ustikolini (763 KM), a najmanja u Pale-Prači (729 KM).

 Infrastruktura 
mini|Magistralni put M20 kod Goražda

 Saobraćaj 
 Putevi 
Kroz Bosansko-podrinjski kanton prolaze sljedeći magistralni putevi:

Sa zapada na istok: Magistralni put M5 (Bihać-Foča) i M20 (Ustiprača-Ivanica)

Ukupna dužina magistralnih puteva u Bosansko-podrinjskom kantonu iznosi 71,95 kilometara.

 Obrazovanje 
Na području Bosansko-podrinjskog kantona Goražde postoji šest osnovnih i tri srednje škole. Na teritoriji općine Goražde postoje četiri osnovne škole, dvije od njih su u Goraždu, jedna u Vitkovićima, i jedna u Ilovači. Općine Foča-Ustikolina i Pale-Prača imaju po jednu osnovnu školu. Srednja mješovita škola, srednja tehnička škola, i srednja stručna škola su smještene u Goraždu.

 Zdravstvo 
Glavna bolnica u Bosansko-podrinjskom kantonu je kantonalna bolnica u Goraždu, pored koje u svakom gradu BPK postoji još po jedan dom zdravlja.

 Politika 
 Kantonalna skupština 
Skupštinu kantona na osnovu Općih izbora 2022. sačinjava 25 zastupnika.Konačni rezultati Općih izbora u BiH 2022 – kantonalne skupštine
StrankaBroj
glasova%Ukupan
broj mandataStranka demokratske akcije2.12815,165Narod i pravda1.44410,283Pokret "Novi početak"1.42410,143Socijaldemokratska partija BiH1.1368,092Stranka za Bosnu i Hercegovinu1.0927,782Nova politička inicijativa9176,532Narodni evropski savez9146,512Nezavisna građanska lista6604,701Bosanska narodna stranka6524,641Bosanskohercegovački demokrati6204,421Demokratska fronta–Građanski savez5934,221Liberalna stranka BiH5684,051Savez za bolju budućnost BiH5213,711Ukupno:12.66925

 Također pogledajte 
 Drinska banovina
 Podrinje

 Reference 

 Vanjski linkovi 

 Službeni sajt Vlade Bosansko-podrinjskog kantona 

Kategorija:Kantoni Federacije Bosne i Hercegovine
*